ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องกำหนดระยะห่างที่ตั้งโครงการผลิตไฟฟ้าจากพลังงานลม และขนาดกำลังการผลิตติดตั้งสำหรับผู้ประกอบกิจการผลิตไฟฟ้าพลังงานลม โดยที่เป็นการสมควรกำหนดหลักเกณฑ์ และวิธีปฏิบัติในการกำหนดระยะห่างของที่ตั้งโครงการผลิตไฟฟ้าจากพลังงานลมเพื่อให้ผู้ประกอบกิจการผลิตไฟฟ้าพลังงานลมดำเนินการจัดการด้านสิ่งแวดล้อมความปลอดภัย และผลกระทบที่อาจเกิดขึ้นต่อชุมชนในพื้นที่ใกล้เคียงสถานประกอบกิจการพลังงานอาศัยอำนาจตามความในข้อ ๔ ของระเบียบคณะกรรมการกำกับกิจการพลังงานว่าด้วยมาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมพ.ศ. ๒๕๕๕ และมติคณะกรรมการกำกับกิจการพลังงาน ในการประชุมครั้งที่ ๒๑/๒๕๕๘ (ครั้งที่๓๓๑) เมื่อวันที่ ๖ พฤษภาคม พ.ศ. ๒๕๕๘ คณะกรรมการกำกับกิจการพลังงาน จึงออกประกาศไว้ดังนี้ข้อ ๑ ประกาศนี้เรียกว่าประกาศคณะกรรมการกำกับกิจการพลังงาน เรื่องกำหนดระยะห่างที่ตั้งโครงการผลิตไฟฟ้าจากพลังงานลมและขนาดกำลังการผลิตติดตั้งสำหรับผู้ประกอบกิจการผลิตไฟฟ้าพลังงานลมข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ประกาศนี้ไม่ให้ใช้บังคับกับโครงการผลิตไฟฟ้าจากพลังงานลมที่ได้จ่ายไฟฟ้าเข้าระบบของการไฟฟ้าแล้วข้อ ๔ ในประกาศนี้เขตชุมชน หมายความว่าเขตที่อยู่อาศัยของกลุ่มประชาชน และให้หมายความรวมถึงสถานศึกษา ศาสนสถานสถานพยาบาล เป็นต้นขนาดกำลังการผลิตติดตั้ง หมายความว่าขนาดกำลังการผลิตไฟฟ้าสูงสุดของเครื่องกำเนิดไฟฟ้ากังหันลมเมื่อได้รับความเร็วลมที่มากกว่าหรือเท่ากับความเร็วลมที่ Rated Wind Speed มีหน่วยเป็นเมกะวัตต์(MW) ที่ได้กำหนดไว้สำหรับทดสอบตามข้อกำหนดของผู้ผลิตกังหันลมณ จุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าโครงการ หมายความว่าโครงการผลิตไฟฟ้าจากพลังงานลมทางหลวง หมายความว่าทางหรือถนนที่จัดไว้เพื่อประโยชน์ในการจราจรสาธารณะที่รถยนต์สามารถใช้สัญจรไปมาได้ตามกฎหมายว่าด้วยทางหลวง ได้แก่ ทางหลวงพิเศษ ทางหลวงแผ่นดินทางหลวงชนบททางหลวงท้องถิ่น และทางหลวงสัมปทานข้อ ๕ การกำหนดระยะห่างของกังหันลมสำหรับโครงการที่เหมาะสมให้ดำเนินการดังต่อไปนี้(๑) ระยะปลอดภัยกรณีเสากังหันลมล้ม ให้กำหนดระยะห่างจากโคนเสาไม่น้อยกว่า๑.๒ เท่าของผลรวมของความสูงเสาบวกกับรัศมีใบพัด ถึงขอบที่ดินของโครงการ(๒) ระยะปลอดภัยระหว่างเสากังหันลมในโครงการให้กำหนดระยะห่างจากโคนเสากังหันลมไม่น้อยกว่า ๑.๒เท่าของผลรวมของความสูงเสาบวกกับรัศมีใบพัด และห้ามมิให้มีการปลูกสร้างที่อยู่อาศัยในบริเวณดังกล่าว(๓) ระยะห่างระหว่างกังหันลมกับเขตชุมชน ให้กำหนดดังนี้(ก) ผลกระทบด้านความปลอดภัย (Safety) กำหนดระยะห่างจากโคนเสากังหันลมไม่น้อยกว่า๓ เท่าของผลรวมของความสูงเสากังหันลมบวกกับรัศมีใบพัดถึงเขตที่ดินของบ้านหรือที่อยู่อาศัยหลังที่ใกล้ที่สุดของเขตชุมชน(ข) ผลกระทบทางเสียง (Sound) กำหนดให้มีระดับเสียงรบกวนไม่เกิน๑๐ เดซิเบลเอ (dB(A)) ตามประกาศคณะกรรมการสิ่งแวดล้อมแห่งชาติฉบับที่ ๒๙ (พ.ศ. ๒๕๕๐) และมาตรฐาน IEC ๖๑๔๐๐ - ๑๑วัดจากเขตที่ดินของบ้านหรือที่อยู่อาศัยหลังที่ใกล้ที่สุดของเขตชุมชน(๔) ระยะห่างระหว่างโครงการใหม่กับโครงการที่มีอยู่เดิมกำหนดให้เสากังหันลมของโครงการต้องมีระยะห่างจากโคนเสากังหันลมของโครงการที่มีอยู่เดิมไม่น้อยกว่า๕ เท่าของเส้นผ่านศูนย์กลางใบพัดกังหันลมตัวที่ใหญ่ที่สุดการกำหนดระยะห่างดังกล่าว สามารถผ่อนปรนได้ แล้วแต่กรณี หากมีหนังสือให้ความยินยอมจากเจ้าของโครงการที่มีอยู่เดิมมาแสดงทั้งนี้ ต้องไม่น้อยกว่าระยะปลอดภัยตามข้อ๕ (๑)(๕) ระยะห่างระหว่างเสากังหันลมกับระบบส่งไฟฟ้าและระบบจำหน่ายไฟฟ้าขนาดตั้งแต่ ๑๑๕ กิโลโวลต์ขึ้นไปให้กำหนดระยะห่างจากโคนเสาไม่น้อยกว่า ๑.๒ เท่าของผลรวมของความสูงเสาบวกกับรัศมีใบพัด(๖) ระยะห่างระหว่างเสากังหันลมกับทางหลวงให้กำหนดระยะห่างจากโคนเสาไม่น้อยกว่า ๑.๒ เท่าของผลรวมของความสูงเสาบวกกับรัศมีใบพัดจากเขตทางหลวงข้อ ๖ ขนาดกำลังการผลิตติดตั้งที่ผู้ขอรับใบอนุญาตประกอบกิจการผลิตไฟฟ้าจะติดตั้งได้ให้ผู้ขอรับใบอนุญาตประกอบกิจการผลิตไฟฟ้าติดตั้งเครื่องกำเนิดไฟฟ้ากังหันลมขนาดไม่เกินปริมาณพลังไฟฟ้าที่เสนอขายตามที่ระบุในสัญญาซื้อขายไฟฟ้าที่มีกับการไฟฟ้าฝ่ายผลิตแห่งประเทศไทยหรือการไฟฟ้านครหลวง หรือการไฟฟ้าส่วนภูมิภาคข้อ ๗ มิให้นำความในข้อ๕ (๑) ของประกาศนี้มาใช้บังคับกับโครงการที่มีสัญญาซื้อขายไฟฟ้าหรือโครงการที่ได้รับการตอบรับซื้อไฟฟ้าที่มีอยู่ก่อนประกาศนี้ใช้บังคับข้อ ๘ ให้ประธานกรรมการกำกับกิจการพลังงานเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๑๑ มิถุนายน พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงานปริยานุช/ผู้จัดทำ๓๐ มิถุนายน๒๕๕๘ปริญสินีย์/ผู้ตรวจ๓๐ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๗ ง/หน้า ๑๑/๒๖ มิถุนายน ๒๕๕๘